**Αθήνα:** 24.06.2020

**ΑΝΑΚΟΙΝΩΣΗ**

**ΚΕΠΑ: Παύουν οι μειώσεις ποσοστών αναπηρίας από τις β’ βάθμιες επιτροπές**

Χρειάστηκαν πολλές διαμαρτυρίες και πιέσεις από την Εθνική Συνομοσπονδία Ατόμων με Αναπηρία και τις Οργανώσεις Μέλη της, [για να εκδοθεί το έγγραφο προς τις Γραμματείες των ΚΕΠΑ](https://www.esamea.gr/legal-framework/circulars/4856-24-6-2020-pososto-anapirias-meta-apo-askisi-prosfygis-se-bye), το οποίο ορίζει ότι «[…]Η Δευτεροβάθμια Επιτροπή των ΚΕ.ΠΑ, σε περίπτωση άσκησης προσφυγής αποκλειστικώς και μόνο του ασφαλισμένου, δεν δύναται να μειώσει το ποσοστό αναπηρίας όπως αυτό καθορίσθηκε από την αρμόδια Πρωτοβάθμια Υγειονομική Επιτροπή, ούτε την διάρκεια ισχύος της ιατρικής κρίσης».

Η ΕΣΑμεΑ επισημαίνει ότι αυτή η απόφαση θα δώσει τέλος στην ταλαιπωρία πολλών πολιτών με αναπηρία, οι οποίοι σε πολλές περιπτώσεις μετά από προσφυγή έβλεπαν το ποσοστό αναπηρίας τους να μειώνεται με ότι αυτό συνεπάγεται, όπως περικοπές επιδομάτων, συντάξεων κλπ.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |